
Ministru kabineta rīkojums Nr. 32
Rīgā 2024. gada 17. janvārī (prot. Nr. 2 14. §)
Par ogļūdeņražu izpētes un ieguves darbu licencēšanas komisiju
· 1. Saskaņā ar Ministru kabineta 2015. gada 22. decembra noteikumu Nr. 805 "Noteikumi par ogļūdeņražu meklēšanu, izpēti un ieguvi" 49. punktu apstiprināt ogļūdeņražu izpētes un ieguves darbu licencēšanas komisiju (turpmāk – komisija) šādā sastāvā:
· 1.1. E. Biseniece – Būvniecības valsts kontroles biroja Energoresursu kontroles departamenta direktore (komisijas priekšsēdētāja);
· 1.2. A. Līckrastiņa – Klimata un enerģētikas ministrijas Infrastruktūras un noturības departamenta direktora vietniece (komisijas priekšsēdētāja vietniece);
· 1.3. G. Eņģele-Volkova – Vides aizsardzības un reģionālās attīstības ministrijas Vides aizsardzības departamenta Vides kvalitātes nodaļas vecākā eksperte;
· 1.4. O. Gerke – Jūras spēku Krasta apsardzes dienesta Operatīvās nodaļas vides pārvaldības speciālists;
· 1.5. A. Junkurs – Valsts vides dienesta Piesārņojuma un dabas resursu departamenta Resursu pārvaldības daļas vadītāja vietnieks;
· 1.6. J. Krastiņš – valsts sabiedrības ar ierobežotu atbildību "Latvijas Jūras administrācija" valdes priekšsēdētājs;
· 1.7. J. Vancāne – Būvniecības valsts kontroles biroja Naftas produktu kontroles nodaļas juriskonsulte;
· 1.8. R. Vite – Būvniecības valsts kontroles biroja Naftas produktu kontroles nodaļas eksperts.
· 2. Atzīt par spēku zaudējušu Ministru kabineta 2016. gada 4. oktobra rīkojumu Nr. 577 "Par ogļūdeņražu izpētes un ieguves darbu licencēšanas komisiju" (Latvijas Vēstnesis, 2016, 194. nr.).

